L 217/38 Jurnalul Oficial al Uniunii Europene 23.7.2014 DECIZIA 2014/484/PESC A CONSILIULUI din 22 iulie 2014 de modificare a Poziţiei comune 2003/495/PESC cu privire la Irak CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 7 iulie 2003, Consiliul a adoptat Poziția comună 2003/495/PESC (/) pentru punerea în aplicare a Rezolu- ției 1483 (2003) a Consiliului de Securitate al Organizației Națiunilor Unite (CSONU). (2) Este necesar să fie clarificate anumite dispoziții ale Poziției comune 2003/495/PESC, ADOPTĂ PREZENTA DECIZIE: Articolul 1 Se introduce următorul articol în Poziția comună 2003/495/PESC: „Articolul 2a Niciun fond şi nicio resursă economică nu se pune, în mod direct sau indirect, la dispoziţia persoanelor şi entităților menționate la articolul 2 litera (b) sau în beneficiul acestora. Pot fi acordate derogări pentru fondurile și resursele economice care sunt: (a) necesare pentru satisfacerea necesităților de bază ale persoanelor menționate la articolul 2 litera (b) și ale membrilor lor de familie aflați în întreținerea lor, inclusiv pentru plata alimentelor, chiriei sau ipotecii, medica- mentelor și tratamentelor medicale, impozitelor, primelor de asigurare şi facturilor de servicii publice; (b) destinate exclusiv plății unor onorarii profesionale rezonabile şi rambursării cheltuielilor suportate în legătură cu prestarea unor servicii juridice; (c) destinate exclusiv plății de taxe sau comisioane aferente serviciilor de păstrare sau gestionare curentă a fondurilor şi resurselor economice înghețate; sau (d) necesare pentru cheltuieli extraordinare, cu condiția ca autoritatea competentă relevantă să fi notificat motivele pe baza cărora consideră că ar trebui acordată o autorizație specifică autorităților competente ale celorlalte state membre şi Comisiei cu cel puțin două săptămâni înainte de acordarea autorizației.” Articolul 2 Prezenta decizie intră în vigoare la data publicării în Jurnalul Oficial al Uniunii Europene. Adoptată la Bruxelles, 22 iulie 2014. Pentru Consiliu Președintele C. ASHTON () Poziția comună 2003/495/PESC a Consiliului din 7 iulie 2003 cu privire la Irak de abrogare a Pozițiilor comune 96/741/PESC şi 2002/599/PESC QO L 169, 8.7.2003, p. 72).